Bukedde Online - Ababaka basonze obukadde 150 ez''Amasiro\nAkakiiko k'okulonda kalangiridde bakansala abawangudde mu KCCA\nABABAKA ba Palamenti basonze obukadde 150 ziyambeko mu kuzzaawo Amasiro\nBya MUWANGA KAKOOZAABABAKA ba\nABABAKA ba Palamenti basonze obukadde 153 ez'okuzzaawo Amasiro.\nKino kiddiridde Katikkiro wa Buganda, Charles Peter Mayiga okukyala mu Palamenti olwaleero (Lwakubiri) mu kaweefube w'okusionda ensimbi z'okuzzaawo Amasiro, gy'aweeredde ababaka amagezi nti omuntu akwata eky’okubiri mu kulonda kw’obwa Pulezidenti akkirizibwenga okukiika obutereevu mu palamenti akulirenga oludda oluvuganya.\nMayiga yagambye nti kino kijja kumalawo okusika omuguwa okubeerawo ku ani alina okukulira oludda oluvuganya.\nYagambye nti akulira oludda oluvuganya lwa mugaso mu kuwabula Gavumenti n’awa amagezi nti bwe wabaawo ekirungi ekikoleddwa Gavumenti naye asaanye okusiimwa.\nKatikkiro ng'abuuza ku sipiika Kadaga mu ofiisi ye. Ekif: Dickson Kulumba\nBino Katikkiro eyabadde akyadde ku Palamenti okukung'aanya ssente z'Amasiro yabitegeezezza ng'ali mu ofiisi y'akulira oludda oluvuganya Gavumenti, Nandala Mafabi. Ensimbi obukadde 153 ze zaasondeddwa.\nEno gye yavudde okugenda ewa nnampala w’ababaka ba NRM, Justin Kasule, Lumumba gye yasisinkanidde abakulira akabondo ka NRM ne bamukwanga obukadde mukaaga. Era Lumumba gye yasabidde abakulembeze b’ennonno ne bannaddiini okuwabulanga ebintu ebiba bitatambudde bulungi nga basisinkana abakungu ba Gavumenti mu buntu mu kifo ky’okusinziiranga mu mawulire.\nAbabaka nga banyeenya ku galiba enjole. EKIF: DICKSON KULUMBA\nKatikkiro yagambye nti Kabaka muzadde era akung’aanya abantu bonna wabula n’agamba nti ye ng’omuntu tayinza kuganya muntu avvoola Kabaka.\nYasabye aba NRM obuteeyambisa bungi bwabwe mu Palamenti okuyisa amateeka aganyigiriza ab’oludda oluvuganya.\nMinisita Amelia Kyalbadde ng'assa omukono ku ceeke eyaweereddwaayo baminisita ba kabineti. Amuddiridde ye Deo Kiyingi, omuwanika w'akabondo k'ababaka ba Palamenti abava mu Buganda. DICKSON KULUMBA\nNg’ayogera ku kukyala kwa Mayiga , sipiika Rebecca Kadaga yagambye nti bagenda kunyweza enkolagana ya Palamenti ne Buganda. N’agamba nti okukyala kuno kwabadde bwa byafaayo kuba kwe kusoose mu byafaayo bya Palamenti.\nKatikkiro yagambye nti buvunaanyizibwa bwa Palamenti okukuuma eby’obuwangwa bya Bannayuganda bonna.\nYayongeddeko nti Kabaka ayagala ababaka ba Palamenti bakolenga amateeka olw’obulungi bwa Bannayuganda nga gakuuma obumu.\nKatikkiro Mayiga ng'awandiika mu kitabo ky'abagenyi mu ofiisi ya akulira oludda oluvuganya Gavumenti. Ekif: Muwanga Kakooza\n‘’ Uganda nnenne nnyo ffene etumala naye tusaanidde okuyiga okuwuliriza abantu ababa balina kye boogera wamu n’abo ababaako bye beemulugunya ,‘’ Katikkiro bwe yagambye.\nKyokka yewuunyizza okulaba nga lipooti y’okuggya kw’Amasiro tefulumizibwanga kati emyaka ebiri bukyanga gateta!\nWabula Minisita w’ekikula ky’abantu, Lukia Nakadaama, yagambye nti akakiiko akabuuliriza ku kuggya kw’Amasiro gano kaafulumya lipooti n’etwalibwa mu lukiiko lwa baminisita era enaatera okufulumizibwa.\nKatikkiro yasabye abakumbeze okuba n’amazima n’obwesimbu. Yagambye nti ebizibu bya Bannayuganda bifaanagana.\nSipiika Rebecca Kadaga yagambye nti ebyaliwo mu 1966 ne 1967 ng’Obwakabaka buggyibwawo bisaanidde okudda ebbali.\nWano Katikkiro Mayiga ng'ayanirizibwa ku Palamenti. EKIF: MUWANGA KAKOOZA\nOluvannyuma lw’okulya eky’emisana, Katikkiro yagenze mu Palamenti n’atuula mu kifo awatuula abakungu Palamenti n’eyisa ekiteeso ekisiima abakumbeze ba Buganda omuli Kabaka Ronald Mutebi ne Bakatikkiro bonna omuli Charles Peter Mayiga n’abalala abavaako nga Mayanja Nkangi, Dan Muliika, Mulwannyammuli Ssemwogerere.


Biibino ebitundu ebirala ebyefudde mmo mu...\nMV TEMPLAR; Okujjukira omwaka mulamba kakyanga...\nNDI muwi w’amagezi owa Ssaabasajja Ronald Muwenda Mutebi II, nasomera St. Mary’s Kisubi, King’s College Budo ne Boston University. Nakuguka mu nkolagana n’amawanga amalala (International Relations and Diplomacy).\nMbadde mubaka w’eggwanga okuva mu 1964. Mpeerezza mu nsi nnyingi nga; Ghana (1966-1967), Ethiopia (1971-1972), China (1972-1977), Buyindi (1977-1979), Russia (1967-1970), Bungereza (1988-1990), Congo/Zaire (1986-1988) n’endala, nga nkolera Minisitule y’ensonga Ezeebweru.\nBwe nakomawo kuno, ne mpeereza ku kitebe kya minisitule eno, nga nkulira ekitongole ekyaniriza abagenyi nga ‘Chief of Protocol’ ne nkulira n’ebya paasipooti.\nYafuuka Pulezidenti eyasooka owa Uganda nga 9/10/1963, bwe gwawera omwaka mulamba nga Uganda yeefuze, yadda mu kifo kya Sir. Walter Coutts, ebiseera ebyo eyali Gavana Genero ng’akiikirira Nnaabakyala wa Bungereza eyasooka okuba ‘Head of State’ wa Uganda eyeefuze.\nNasooka okulaba Ssekabaka Mutesa mu 1948 nga nkyali muto, bwe yali azze e Mityana okulambula ku bantu be ab’e Ssingo n’okubalaga Nnaabagereka Damalie gwe yali yaakawasa. Nali nsoma kibiina ekyokubiri e Namukozi.\nOmulundi ogwokubiri okulaba ku Ssekabaka Mutesa, gwali mwaka 1951 ng’azze ku Ggombolola e Kalagala Bulemeezi, Ssaabasajja yali ava kusamba mupiira e Koko ng’ava mu Lubiri lwe e Bamunanika, nalingenze kuwummmula wa taata omuto Andereya Lubega, eyali oweggombolola mu kiseera ekyo.\nNaddamu okumulaba nga nsoma mu St. Mary’s College Kisubi mu 1953 ku mpaka z’amaato eza Regatta ezaali ku mwalo e Kasenyi, ye yennyini mwe yavugira eryato, ate ne mmulaba ne ku mpaka z’emipiira gy’amasomero ez’akamalirizo ku mazaalibwa ge e Nakivubo mu mwaka gwe gumu.\nKye nzijukira obulungi, nga buli lwe tulaba ku Kabaka nga buli omu yeeyala wansi, ffenna abakulu n’abato.\nNovember 30, 1953, Abazungu bwe baawangangusa Ssekabaka Mutesa, e Kisubi gye nali nsoma abaana twagwamu ekiyongobero, Abaddugavu abaali ku ssomero ffenna ne twesaasaabaga, era eyali akulira abayizi eyayitibwanga Nsubuga yasalawo tukungubage nga tetwambala ngatto, n’abaana abaali batandise okumera ebirevu nabo ne babikuza, essomero lyabakkiriza okukikola okulaga okunyolwa kwabwe.\nTwalina etterekero ly’ebitabo nga ddene, nga mubaamu amawulire ag’enjawulo, twagasomanga okumanya ebifa ku Kabaka waffe n’eggwanga lyaffe, ate e Kisubi gye baakubiranga olupapula lw’amawulire olwa Munno, kale nga tumanya mangu amawulire.\nEmpapula z’amawulire ezaaliwo kwaliko; Uganda Argus, Munno, Matalisi, Uganda Eyogera, Uganda Empya, Pilot, Gambuuze nga zonna tuzigoberera.\nWaaliwo abatono ku baami abakulu nga nabo bagamba nti Kabaka talidda kubanga Omuzungu bw’akukwatako kizibu okudda, kyokka ng’abasinga obungi bagumidde ku kya Kabaka kudda.\nObwakabaka bwawawaabira gavumenti ya Bungereza, nga bagamba nti baayita mu katundu (section) kakyamu okukwata Kabaka , looya Omuddugavu Apollo Kironde y’omu ku bapuliida ba Buganda abaaliko n’abalala okwali ne looya Omuzungu eyayitibwanga Dingle Foot.\nOluvannyuma lwa Bungereza okuwa􀀃􀁋􀁋angusa Ssekabaka Mutesa mu 1953, Nnaabakyala wa Bungereza Elizabeth II, yakyala ku bugenyi obutongole mu Uganda okuggulawo ebbibiro ly’amasannyalaze (erya; Owen Falls Dam) e Jinja, kyali kyategekebwa dda nga y’alina okuliggulawo. Abaganda baagaana okumwaniriza era ne mu Buganda yakoma Ntebe.\nBwe yagenda e Jinja okuggulawo ebbibiro ly’amasannyalaze, yasisinkana Kyabazinga n’abakulembeze mu kitundu ekyo era yagenda e Katungulu mu kkuumiro ly’ebisolo erya Mweya National Park, gye yasisinkana Omugabe wa Ankole , Omukama wa Toro n’Omukama wa Bunyoro.\nAbakulu ba Buganda abasatu okwali; Katikkiro Paul Kavuma, Omulamuzi Matayo Mugwanya n’omuwanika Latima Mpagi, baamulabira mu maka g’Obwapulezidenti e Ntebe. Mu kukyala kwa Nnaabakyala kwonna, gavumenti ya Bungereza yaleeta amagye okuva e Kenya, okunyweza ebyokwerinda bya wano, nga batya nti Abaganda bayinza okumukolako obulabe.\nOluvannyuma lw’enteeseganya wakati w’ababaka ba Buganda ezeetabwamu ne Ssekabaka Mutesa e Bungereza, Buganda ne Bungereza baakola endagaano empya eya 1955. Okusinziira ku ndagaano eyo, Ssaabasajja yakomawo mu nsi ye nga 17/10/1955.\nWaaliwo okujaganya wonna mu Buganda nga kirangiriddwa nti Kabaka akomawo, era yalindirirwa enkumi n’enkumi z’abantu okuva e Ntebe okutuuka e Namirembe ku kkanisa gye yasookera okwetaba mu kusaba kw’okwebaza.\nEkiseera ekyo nali nkyasoma e Kisubi, era namulabira ku kiyitirirwa ekinene ennyo ekyali kizimbiddwa okumpi n’essomero lyaffe ku luguudo lw’e Ntebe. Amasomero amakulu agasinga obungi, gaatwalibwa mu kisaawe e Nakivubo okumwaniriza.\nMu mwaka gwe gumu ogwo, nalina kkwaaya gye nkulembera ku ssomero e Kisubi, twatwalibwa okumuyimbira ku mikolo gy’okumwaniriza ku Lubaga Social Center.\nMu April wa 1957 nga nsoma ku King’s College Budo, nawerekera kitange Semu Kaboga e Mmengo bwe yali agenzeeyo okweyanza obwami bw’eggombolola ya Ssaabaddu e Busammuzi Buvuma mu maaso ga Ssaabasajja.\nEmitawaana egyagwawo mu 1966, gyasanga n’akomawo dda okuva mu Amerika mu 1964, nga nneegasse ku Minisitule y’ensonga ezeebweru.\nEkitongole ekyo kyatondebwawo nga Uganda egenda okwefuga mu 1962, era mu March wa 1962, Ssaabaminisita eyasooka Benedicto Kiwanuka, yali amaze okulonda abantu babiri abaali bagenda okubeera ababaka; e Bungereza ne mu Kibiina ky’Amawanga Amagatte (United Nations). Abo ye Andrew Adimola e Bungereza ne Apollo Kironde mu UN.\nBenedicto Kiwanuka yavaako n’asikirwa Obote nga Ssaabaminisita, era yafuuka minisita omujjuvu ow’Ensonga Ezeebweru ku meefuga nga 09/10/1962, Apollo Kironde yamulekayo e New York, kyokka Adimola yamusikiza Timothy Bazarabusa.\nEkitongole ekyo ekipya, kyalonderwamu boofiisa abaava mu bitongole ebirala nga bakulu mu myaka ate nga bakugu mu bintu eby’enjawulo.\nMwalimu; Emmanuel Ndawula, Henry Kanyike ne Gerald Nsubuga. Abalala baakyusibwa okuva mu minisitule endala ne baleetebwa mu kitongole ekyo, mwalimu; Zed Bigirwenkya (eyafuuka omuwandiisi w’enkalakkalira), oyo yasikira Omuzungu Richard Posnett eyasooka okukikulira.\nYeegattibwako Sam Baingana nga Under Secretary, Matia Lubega, Eddie Wapenyi, Mark Ofwono n’abalala nga mwe mwali abamu abaweerezebwa ebweru, ku bitebe bya Bungereza mu nsi ez’enjawulo okweyongera okukuguka. Sam Odaka ne Vincent Rwomwaro be baali baminisita ababeezi mu kitongole ekyo.\nENKOLAGANA YA SSEKABAKA MUTESA NE MINISITULE Y’ENSONGA EZEEBWERU\nSir. Edward Mutesa bwe yafuuka Pulezidenti wa Uganda, yafuna enkolagana ey’enjawulo ne minisitule y’Ensonga Ezeebweru.\nAbabaka abapya bonna nga bamweyanjulira ate nga y’atuma ababaka ba Uganda ebweru, kuba baagendanga mu linnya lye, nga y’alina okuteeka omukono ku biwandiiko ebibatuma.\nEmikolo egikwatagana n’obuvunaanyizibwa obwo gyabanga gya njawulo mu nteekateeka n’ennyaniriza, era ebyo ye nga Pulezidenti byali bimukakatako nnyo. Yabikolanga bulungi era byamusanyusanga.\nEnnyambala ye yatuukagananga bulungi n’emikolo era n’abo abaali mu kitongole ekyo baamwegombanga era ne bagezaako okukoppa ennyambala ye.\nEntambula, ennyimirira, eneeyisa, enjogera n’obuntubulamu, byamwagaza nnyo abo bonna be yakolagana nabo. Mu abo mwalimu ab’enjawulo naye be yayagala ennyo nga; James Ngobi eyali ava e Busoga, Eddie Wapenyi eyali Omugisu, naye yakulira mu Buganda. Abo bombi yali ku mbaga zaabwe nga bawasa mu 1964.\nMu makkati ga 1964, Uganda yaggulawo ebitebe ebipya ng’eyongereza ku bibiri ebyaliwo okwali ekya; Bungereza ne United Nations era ebbaluwa ezaatuma ababaka abo, Sir Edward Mutesa yaziteekako emikono era n’abasiibula.\nObulumbaganyi obwakolebwa ku Kabaka n’abantu ne battibwa bangi, ebikolwa ebyo byonna byateekawo embeera enzibu ennyo mu Buganda. Abantu beegugunga, enguudo ne ziggalibwa.\nMu mbeera eyo, gavumenti ya Obote yalangirira ebiseera eby’akabenje, n’eteekawo ne kafuyu ng’abantu tebakkirizibwa kutambula kiro, era abantu bangi battibwa n’abamu ne basibwa. Abaserikale ba Special Force baatalaaga Obuganda, nga balumba abaami b’amasaza n’amagombolola, abamu battibwa abalala ne baggalirwa e Luzira. Kitange Semu Kaboga eyali owaggombolola e Buyamba Kooki mu kiseera ekyo, nali simanyi nti akyaliyo mulamu.\nEra waalingawo abagamba nti Kabaka yattirwa mu Lubiri. Oluvannyuma lw’emyezi nga ebiri, Ssaabasajja Kabaka yaddamu okulabwako e Bungereza ng’ava mu nnyonyi mu July ng’atolose okuva e Uganda, ne kinnyonyolwa nti, yayitira Burundi okugenda e Bungereza.\nNalina essuubi okumusisinkana mu September wa 1967, nayitira Bungereza ekiseera ekyo okugenda e Russia, naye Mark Gilbey eyali antuusaayo yansaba mpitire e Tangier (Morroco), n’agaana nga kiyinza okunviiramu obuzibu era saasobola kumusisinkana.\nAbaganda abaali bakola ku Kitebe kyaffe ekya Uganda e Bungereza baafuna obuzibu bwa maanyi naddala Gerald Nagenda Nsubuga, omu ku baali balabirira abaana b’ehhoma abaali e Bungereza.\nAmbassador Dr. Solomon Asea eyaddira Timothy Bazarabusa mu bigere, yawa ebiragiro boofiisa b’Ensonga Ezeebweru bonna obutabaako na ngeri yonna gye bakolagana ne Kabaka wadde abantu be.\nOmuntu omu eyawakanya kino mu lwatu yali Roy Nsereko eyali akola mu kitongole kya Coffee, eyabuuza nti, “ ssinga abeera muntu wange”, n’amuddamu nti bw’ajja mugobe, n’akiwakanya nti tekisoboka.\nENTIKKO y’obukuubagano wakati wa Ssaabaminisita Obote, kabineeti ye, omuduumizi w’amagye ne Pulezidenti Sir Edward Mutesa yaliwo mu February 1966, nga February 22, 1966.\nObote yakwata baminisita be bataano nga bali mu Kabineeti e Ntebe n’abasiba, abo baali; Ibingira, Kirya, Ngobi, Lumu ne Magezi, abaali bakulembedde okulwanyisa Obote mu UPC ne mu gavumenti, era baali bamaze okumuggyamu obwesige nga bayita mu palamenti.\nBwe yamala okukwata baminisita¸yazzaako eyali omuduumizi w’amagye Brigadier Opolot gwe yasibira mu maka ge.\nMu kiseera kye kimu yakwata basajja ba Kabaka ab’amaanyi; James Lutaaya Mukwenda, Olutalo lwa Michael Matovu Pookino ne Ssebanaakitta eyali Ssekiboobo.\nOlwo ebyo nga biwedde, n’alumba Ssekabaka Mutesa nga May 24, 1966 Lubiri lwe e Mmengo.\nNneeekanga okusanga, ebimotoka by’amagye nga bisimbye okumpi n’Olubiri. Bwe natuuka e Ntebe gye nasulanga, ziba ziwera ssaawa nga mwenda ez’ettumbi, ne tutandika okuwulira ebibwatuka. Olwo Olubiri baali balulumbye.\nEnkeera nagenda ku ofiisi z’Ensonga Ezeebweru, era nasanga abantu bangi bajagaladde, awo we twafunira obukakafu nti Olubiri lwali lulumbiddwa.\nBangi ku ffe twali banyiivu nnyo, naye nga tetulina bwe tukiraga kuba ofiisi za Obote zaali awo kumpi naffe, nga n’enkiiko ze zaali zigenda mu maaso.\nEky’ennaku, mukwano gwange gwe nakolaganga naye , Labani Oyaka eyali ava e Lango, ye yali mu kujaganya, era nga sisobola kumulaga nnaku yange ku byali bigenda mu maaso.\nEyo mu ttuntu ng’emmundu zisiriseemu, Oyaka yangamba nti; “Mutesa awedde,” ne mpulira ng’ennaku enzita, yayagala okunsika mu mukono olw’essanyu lye yalina, kyokka ne sigumuwa.\nNga waayise akaseera, Obote yayita ababaka ba Uganda mu nsi z’ebweru okubabuulira lwaki Olubiri lwali lulumbiddwa, bye yabagamba ebisinga byali bya bulimba , yabategekera akabaga n’abagabula n’okunywa, era ebifaananyi bya Ssekabaka Mutesa ku kabaga ako ne biwanulwayo mu maka g’Obwapulezidenti ne byonoonebwa.\nOmubaka wa Uganda e Bungereza Timothy Bazarabusa, yali ava ku kabaga ako nga yeevuga n’ayingirira bbaasi eyali esimbye bwe yali addayo ku Kampalamukadde gye yasulanga.\nOlwokuba waaliwo Kafuyu, yalabwa nkeera ng’afiiridde mu mmotoka ng’alabika yali atamidde. Abaganda ne bawanuuza nti, okufa kwe kwava ku kwetaba ku mikolo egivvoola Kabaka.\nSir Edward Muteesa,


Paris kye ekibuga kya Bufalansa ekikulu. Ekibuga kyirimu abantu 2,220,445 era kyekisinga obune mu Bufalansa.\nAwamu: 105 km²\nAbantu: 2.220.445 (2014)\nBufalansa, oba Ripablik kya Bufalansa, kiri ensi mu Bulaaya. Ekibuga ky'ensi ekikulu kiyitibwa Paris.\nAwamu: 10,180,000 km²\nAbantu: 742,000,000 (2015)\nEkibangirizi n'abantu: 75 km²\nEbigendererwa by’ensi eby’enkulakulana\nEbigendererwa by’ensi eby’ebyenkulakulana egenda mu maaso byatandikibwawo kibiina ky’amawanga amagatte.\nEbigendererwa by’ensi eby’enkulakulana egenda mu maaso bimanyiddwa mu butongole ng’ebigendererwa mukyusa nsi. Ebigendererwa bino biwerera ddala kkumi na musanvu nga bya kutuukirizibwa mu mwaka gwa 2030 mu nsi yonna. Ebigendererwa bino birina ensonga ezisongeddwako 169 mu byo. Ebigendererwa bino bisangibwa mu kiba ekya 54 mu kiwandiiko ky’amawanga amagatte ekyakolebwa nga 25/09/2015, nga byawomebwamu omutwe ekibiina ky’amawanga amagatte nga kiyita mu nkola ey’okununula ensi nga kiyambibwako amawanga 193 agakirimu wamu n’ekibiina ky’abakozi ba gavumenti mu nsi yonna.Ekiwandiiko ky’ekibiina ky’amawanga amagatte kirambulula endagaano eyakolebwa wakati w’enfugiro ez’enjawulo ku ki ekirina okukolebwa oluvannyuma lwa 2015 ebigendererwa by’ensi yonna eby’enkulakulana ebyasooka (Millennium Development Goals) okubagibwa nga biweddeko. Kino kyali kya kukolebwa nga bazimbira ku mateeka agakkaanyizibwako mu kiwandiiko kino (Resolution A/RES/66/288), ekimanyiddwa nga “Ebiseera Eby’omu maaso bye Twetaaga”.\nNga 19/07/2014, ekibinja ky’abantu abaali ab’okukola ku bigendererwa bino okuva mu Lukiiko Ttabamiruka olw’Ekibiina ky’Amawanga amagatte kyaweereza ekiwandiiko ekirimu ebiteeso byakyo eri Olukiiko luno. Ekiwandiiko ky’ebiteeso byabwe kyalimu ebigendererwa kkumi na musanvu (17) n’ebitunuuliddwa mu bigendererwa bino kikumi mu nkaaga mu mwenda (169) nga byali bitwaliramu kumpi buli kyetaagisa okusobola okutuuka ku nkulakulana eno egenda mu aaso / eteddirira. Mu bino mwalimu okukomya enjala, n’obwavu, okutumbula eby’obulamu n’ebyenjigiriza , okufuula ebibuga ebifo ebyesiimisa, okumalawo obuzibu bw’enkyukakyuka mu mbeera z’obudde, n’okukuuma zi ssemayanja wamu n’ebibira. Nga 05/12/2014, olukiiko ttabamiruka olw’ekibiina ky’amawanga amagatte lwakkiriza ekyo ekyasalibwawo ssaabawandiisi mu alipoota ye gye yakola oluvannyuma lw’okwekenneenya ebiteeso by’ekibinja ekikozi ekyasalawo ku bigendererwa bino era ne kikakasibwa nti enteekateeka yaakyo yejja okugobererwa.Enteeseganya wakati w’enfugiro ez’enjawulo ku nteekateeka y’ebyenkulakulana ey’oluvannyuma lwa 2015 zaatandika mu mwezi gwa Gatonnya wa 2015 ne zikoma mu mwezi gwa Muwakanya era mu mwaka gwe gumu. Oluvannyuma lw’enteeseganya zino, ekiwandiiko eky’enkomeredde kyabagibwa mu lukiiko olwatuula okukakasa ebigendererwa bino mu mwezi gw’omwenda okuva ng’ennaku z’omwezi 25-27 mu 2015, mu kibuga New York mu America. Erinnya ly’enteekateeka eno liri: Okukyusa ensi yaffe: Enteekateeka nnamutayiika ey’enkulakulana eteddirira eya 2030 (Transforming our world: the 2030 Agenda for Sustainable Development).


Bannakibiina kya National Unity Platform basabye akakiiko ke byokulonda okukoma ku bakuuma ddembe abali mu kawefube wo kutimbulula no kuwamba ebipande bya besimbyewo ku kaadi ye kibiina ku bifo ebyenjawulo. - CBS FM BUGANDA\nBannakibiina kya National Unity Platform basabye akakiiko ke byokulonda okukoma ku bakuuma ddembe abali mu kawefube wo kutimbulula no kuwamba ebipande bya besimbyewo ku kaadi ye kibiina ku bifo ebyenjawulo.\nOmwogezi wa Police Fred Enanga gyebuvuddeko yalangirira nti bakutimbulula ebipande byonna era ebiwambe kubanga byaatimbibwa bubi mu kibuga Kampala nebitundu byeggwanga ebirala.\nBino we bijjidde nga Ministry ye Kampala olwa leero esuubirwa okufulumya obukwakulizo obwatereddwawo okugoberera mu kutimba ebipande bya banabyabufuzi mu Kampala.\nWabula bannakibiina kya National Unity Platform bagamba nti Police kano kabadi keyeekwekamu okutimbulula ebipande byabannakibiina kino kasita bisangibwaako ekifanaanyi kyomukulembeze wekibiina kino.\nEbimu ku bitundu ewali ekizibu kino kuliko munisipaali ye Mukono, Jinja , mu kampala wakati, Busujju, Masaka ,Makindye ngebimu ku bipande bitimbululwa mu mattumbi budde ate ebirala bikuulwaamu amaaso, songa ebirala Police ebiwamba misana ttuku nokukwaata abamu ku bantu beesanga nabyo nga babisuutasuuta.\nBetty Nambooze Bakireke omubaka wa munisipaali ye Mukono agambye nti nnaku ntono eziyise Police yagenda mu kitundu kye neewamba ebipande bino, nti ngerumiriza nti ekipande kyomubaka Kyagulanyi kyamukubwa ayambadde ebintu ebyefaanyiriza ebyebitongole ebikuuma ddembe.\nAllan Ssewanyana omubaka wa Makindye West asoomozeza akakiiko kebyokulonda kaveeyo katangaaze ku nsonga eno, kakome nekubitongole ebikuuma ddembe okukomya effujjo lino.\nOmwogezi wakakiiko kebyokulonda mu ggwanga Paul Bukenya bwatuukiriddwa ku kwemulugunya kwabannabyabufuzi bano agambye nti akakiiko tekanafuna kwemulugunya kuno , kwekubasaba bakutwaale eri akakiiko kano ensonga eno egya kugonjoolwa.\nOlunaku olweggulo, ssentebbe wakakiiko kebyokulonda omulamuzi Simon Byabakama Mugenyi yalabudde bannabyabafuzi abatimba ebipande okweewala okubitimba ku mitti gyamasanyalaze, ku bupande bwokunguudo obulungamya ebyentambula, ku pipe za camera enkesi nebirala.


Bukedde Online - Eyabbye ensawo temubakwasa kisa' omwabadde emmundu bamukwatidde mu ssabo\nEyabbye ensawo temubakwasa kisa' omwabadde emmundu bamukwatidde mu ssabo\nKirumira Muhammad akyawanda muliro\nAkakiiko kakunyizza Sudhir ku by'ettaka ly...\nAdded 9th February 2018\nOmubbi wuuno eyamenye mmotoka n’abbamu ensawo eyabaddemu emmundu (pisito), bwe yategedde nti bamunoonya n’addukira ew’omusawo w’ekinnansi okumusibira omusango.\nKhalid Mulumba amanyiddwa nga High Tower agambibwa okuba omu ku bamenyi b’amateeka aboolulango mu Kawempe ng’abeera Kibuye.\nKigambibwa nti wiiki ewedde yamenye mmotoka ya Chrispus Mugabi akola mu ofiisi ya pulezidenti gye yali asimbye e Nakulabye okumpi n’ebitaala ku ssaawa 2:00 ez’ekiro n’abbamu ensawo omwabadde pisito n’essimu ekika kya Samsung n’adduka era okuva olwo babadde bamunoonya.\nWabula baamuguddeko mu ssabo lya Ssaalongo Ssendowooza erisangibwa mu muluka gwa Makerere III mu Kawempe gye yabadde agenze okusiba omusango baleme kumukwata.\nMulumba yakwatiddwa abaserikale ba Flying Squad ssaako Ssendowooza ne batwalibwa ku poliisi y’e Wandegeya, Mugabi gye yaloopa omusango oguli ku Fayiro SD: 50/31/01/2018.\nMulumba yabyegaanyi n’agamba nti ye musajja musuubuzi wa maliba mu Lufula y’oku Kaleerwe n’eya Port Bell.\nYagasseko nti Ssendowooza kitaawe muto, yabadde agenzeeyo kumulabako si kumuganga.\nWabula obujulizi Ssendowooza bwe yawadde poliisi bwawukana n’obwa Mulumba bwe yategeezezza nti Mulumba amumanyidde emyezi etaano emabega ng’era abadde agenda ku nsonga ezenjawulo okuli n’okumusibira emisango gy’aba azzizza nga ne ku luno kye kyabadde kimututteyo abaserikale we baabasangidde .\nAbatuuze baategeezezza nti High Tower abbira nnyo mu Kawempe, Kiwatule, Kawaala, Bwaise ne ku luguudo lwa Bombo.\nMpanga Musajjakaawa akulira abasawo b’ekinnansi mu muluka gwa Makerere III e Kawempe yategeezezza nti abasawo b’ekinnansi tebaliiwo kukugira bamenyi b’amateeka ng’era Ssendowooza yabadde alina okugenda ku poliisi n’agitemyako oba si kyo yandifunye omuntu n’amutuma ku poliisi nga Mulumba tategedde n’akwatibwa.\nPoliisi ezudde emmotoka eyabbiddwa ab'emmundu\nUSPA ejjukidde bannaabwe abaafiira mu kabenje mu 2001\nOmulamuzi agaanyi obujulizi bwâ€™essimu\nBayiiyizza enkola yâ€™okukuba ssimu ngâ€™okozesa kompyuta\nEbya Jose Chameleone nâ€™aba Goodlyfe biranze


Paxful, Inc. ne Paxful USA, Inc. (yokka ne okutwalira awamu, "Kkampuni"), eyawandiisibwa wansi w`amateeka g`Essaza lya Delaware eweereza okuyita mu katale k`oku mutimbagano aka muntu-ku-muntu ("P2P") okugula n`okutunda ebyobugagga bya digito.\nKkampuni yawandiisibwa nga Bizinensi y`Empeereza mu bya Ssente mu Kitongole ky`Eggwanika lya United States Ekikwasaganya Emisango gy`Ebyenfuna ("FinCEN"). Enkola za Paxful Ez`okulwanyisa Okuwuwuttanya Ssente ("AML") zikolebwa okulemesa ebikolwa ebitakkirizibwa mu mateeka ku kibanja, okukuuma abakozesa, bizinensi, ne ssente za digito n`ebitundu by`empeereza z`ebyenfuna okuyingirwamu abazzi b`emisango. Kkampuni egoberera ebyetaago by`Etteeka ly`Ebyama bya Bbanka n`ebyekuusa ku bifugiso n`okuluŋŋamya ebya FinCEN.\nNg`emu ku nkola z`Okugoberera Amateeka ga Paxful, Enkola ya Manya Kasitooma Wo ("KYC") n`emitendera gya ba kasitooma ng`omuntu ssekinnoomu n`ebitongole bikoleddwa okusobozesa Kkampuni okukola enzikiriza ey`amagezi nti emanyi ebikwata ku ba kasitooma baayo be yeekebezze. Enkola ekwata ku bakozesa bonna ku kibanja era egobererwa abakozi ba Kkampuni bonna, abeebuuzibwako, ba ofiisa, bannannyini ne ba dayirekita.\nOkukozesa enkola y`okwesigama ku kabi ng`emu ku nkola y`Okugoberera Amateeka ga KYC ne AML, Paxful etaddewo empenda zino:\nOkulonda Akulira Eby`okutuukiriza Amateeka alina obukugu obumala n`okwetengerera, alina obuvunaanyizibwa okukuliramu okulabirira okutuukiriza amateeka nga yeesigama ku mateeka amabage, ebigobererwa, amateeka n`okuluŋŋamizibwa kw`emirimu;\nOkuteekawo n`okukuuma KYC eyeesigamizibwa ku kabi, Okukuŋŋaanya n`Okwekebejja Ebikwata ku ba Kasitooma (CDD), n`Enkola y`Okukuŋŋaanya awamu n`Okwekebejja okw`Omutindo ogwa Waggulu (EDD);\nOkuteekawo emitendera egyesigamizibwa ku kabi okukakasa abakozesa ba Kkampuni (kebera ku kiteereddwayo kuBlog eno);\nEnkolagana n`okusaba kw`okukwasisa amateeka n`ebyetaago by`ebifugiso ebyekitundu;\nOkukola Alipoota ku Bikolwa Ebyekengerwa ("SARs");\nOkutendeka kwa Kkampuni yonna mu BSA/AML/OFAC;\nOkukozesa enkola ez`enjawulo okulwanyisa obukumpanya;\nEtteeka ly`okulondoola obugulanyi nga bwe bugenda mu maaso mu kiseera ekyo;\nOkunoonyereza nga tukozesa okusengejja okw`awamu;\nTukeekamu SARs bwe tumanya, okuteebereza oba bwe tuba n`ensonga okuteebeereza nti wabaddewo ebikolwa ebyekengerwa ku kibanja kyaffe. Obugulanyi obwekengerwa butera okuba obwo obutakwatagana na bizinensi za mukozesa ezimanyiddwa okuba entuufu, ebikolwa obw`omuntu ssekinnoomu oba engeri z`omuntu ssekinnoomu. Ofiisa waffe Akuliramu Okugoberera Amateeka yeekebejja erea n`anoonyereza ebikolwa ebyekengerwa okuzuula oba obubaka obumala bukuŋŋaanyiziddwa okuwolereza okuteekamu SAR. Ofiisa waffe Akuliramu Okugoberera Amateeka akuuma ebiwandiiko n`ebyo ebiwagira SARs zonna eziteereddwamu.\nKkampuni era ekozesa Enkola Ebibonerezo bya OFAC ebigenda mu maaso wamu n`enteekateeka ezaakolebwa okukuuma ekibanja obutakolebwako bugulanyi butakkirizibwa, abantu abo abaabonerezebwa oba olw`okwewala, okwewoma oba okwebalama ebibonerezo bya U.S. n`ensi yonna.\nPaxful ekolagana bulungi ne OFAC, Bannansi Abalondobwamu Ab`enjawulo (SDN) n`olukalala lw`abantu Abakugirwa olw`ebibonerezo. Mwattu kebera ku linki okufuna olukalala lwa Kkampuni olw`ensi ezawerebwa olw`obulabe ezitakkirizibwa kukozesa kibanja kya Paxful.\nPaxful bw`eba ekuwadde Enkola y`ewandiiko ekivvuunuddwa mu lulimi Olungereza, awo okkiriza nti ekivvuunulo kikuweereddwa okukwanguyizaako era nti Enkola y`ebiwandiiko eby`enjawulo eby`olulimi Olungereza ejja kufuga enkolagana yo ne Paxful. Bwe wabaawo okukontana kwonna ku ebyo enkola y`olulimi Olungereza n`ekivvuunuddwa bye bigamba, olwo olulimi Olungereza lwe lujja okufuga.


Yinginiya weebale kundaga laavu gye nnali noonyeza mu Bazungu\nEKIROOTO kyange eky’okufumbirwa omusajja Omuzungu, Yinginiya Victor yakituukiriza kuba laavu gy’ampa yasukka ku gye nnali nnoonya mu kwagala okufuna Omuzungu. Nze musawo Slyvia Namaganda 30, mbeera Mukono.\nOkusisinkana yinginiya kyalimu Katonda kuba okulabagana twerabira ku Faaza eyali mukwano gwaffe ffembi.\nLumu mba nnyumya ne Faaza n’antegeeza nga bw’anfunidde omusajja ne mugamba nze saagala musajja Muddugavu njagala Bazungu kubanga be bamanyi laavu eyannamaddala.\nYangamba nti n’oli kyenkana Muzungu kuba abeera mu Bazungu era buli ky’Abazungu akimanyi. Nalowooza akivuddeko naye ng’akyakiriko, Faaza yantwalangako “Out” naye nga tubeera n’abantu ab’enjawulo kye saamanya nti mu bantu be twabanga nabo omwami wange mwe yali.\nLumu waba wayiseewo ebbanga nga Faaza n’atusisinkanya n’omwami ono n’aηηamba nti y’ono omusajja gwe nakugamba omusiimye?\nAwo we twatandikira okuva mu 2011 nga buli omu yeetegereza munne okutuusa 2014 bwe natuuka ne mukkiririzaamu.\nNalaba ng’ali siriyaasi ate nga n’omukwano ampa guli gwennyini gwe nnali nnoonya okufuna mu Bazungu okutuusa lwe yantwala ewuwe.\nKyensinga okumwebaza anjagala ne bye nnali sisuubira era laavu gy’ampa sisuubira nti nnali nsobola n’okugifuna mu Muzungu kuba musajja amanyi amapenzi, eyeewa ekitiibwa ate nga nange akimpa ate mu byonna musajja atya Katonda.\nBambi bwe ntandika okumwogerako nnyinza obutamala kuba yatuukiriza obuvunaanyizibwa bwonna omusajja omutuufu bw’alina okutuukiriza.\nYakkiriza ne mutwala ewaffe ne mwanjula ate era naye n’akkiriza n’ankuba embaga. Amazima ebbanga lye mmaze naye wadde bagamba omukwano gunnyuma bwe guba gutandika ku gwaffe eyo enjogera tekola kubanga buli olukya laavu yaffe yeeyongera.\nMukwano Victor nkwebaza okumbeererawo mu buli kimu ate era wadde wasoma bwayinginiya nkutwala ng’oli yinginiya w’obulamu bwange.\nNange nkusuubiza okukulabirira, okukwagala awatali kakwakkulizo konna n’okuba omwesigwa gyoli kuba nawe onjagadde mu mbeera yonna.


Bukedde Online - USPA yaakuddaabiriza ekizimbe ky'aboobubenje e Mulago\nUSPA yaakuddaabiriza ekizimbe ky'aboobubenje e Mulago\nGgoolokipa Alisson ogwa Chelsea agusubiddwa\nAbdallah Mubiru ayogedde ku gwa Burundi\nEMYAKA 18 ng’ekibiina omwegattira bannamawulire abasaka ag’emizannyo (USPA) bakola ebikwekweto by’okulwanyisa obubenje ku nguudo, nga bali wamu ne Standard Chartered bank, omwaka guno baakuddaabiriza ekizimbe omujjanjabirwa abafunye obubenje mu ddwaliro e Mulago.\nMu kwanjula enteekateeka y'omwaka guno, ku Mmande, Edward J Muwanga Barlow okuva mu Standard Chartered Bank yakwasizza Patrick Kanyomozi Pulezidenti wa USPA Cheeke ya bukadde butaano(5,000,000)ng'entandikwa y'okutambuza enteekateeka z'omwaka guno okulwanyisa obubenje ku nguudo.\nOmulamwa gw'omwaka guno guli; ‘Tugondere amateeka g'ekkubo' era nga bwe gwali omwaka oguwedde, emikolo emikulu egy'okusomesezaako eggwanga ku bubenje n'okubwewala gyakubeerawo nga August 24, 2019 mu kibangirizi kya Mayors Garden e Lugazi.\nMuwanga Barlow agamba nti kati emyaka 12 nga standard chartered bank ekolagana ne USPA wabula ebikwekweto n'okusomesa babadde basinga kubitambuliza ku bantu baabulijjo wabula ku luno baakutuukirira abakoseddwa obubenje mu malwaliro olwo baddaabirize n'ekizimbe omujjanjabirwa abafunye obubenje(Casuality Ward).\nKanyomoozi Pulezidenti wa USPA yasiimye aba Standard Chartered Bank olwokubadduukirira mu kaweefube w'okutaasa eggwanga ku kufiira mu bubenje era tebagenda kuddiriza muliro ku nsonga z'obubenje.\n"Bannayuganda bannange, obulamu kya bbeeyi, ate tebuzzikawo, twewale okwogerera ku massimu nga tuvuga, okuvuga nga tutamidde ate tugondere amateeka g'ekkubo," Kanyomozi bwe yakkaatirizza.\nUSPA ekola ebikwekweto bino nga bajjukira bannamawulire ab'afiira mu bubenje e Kikaawula Lugazi mu 2001 okuli; Leo Kabunga, Francis Batte Junior, Kenneth Matovu, Simon Peter Ekarot n'abalala abazze bafa.


Bukedde Online - Ebya Nagirinya biyingiddemu omukazi ow'e Dubai\nRema amalirizza okugula eby'omukolo\nPOLIISI eyongedde okugaziya okunoonyereza kwayo mu kutemula Maria Nagirinya, bwegguddewo fayiro ku mukyala omu abeer e Dubai agambibwqa okuba mukano gwa Edgar Gateni bba wa Ngirinya.\nEdgar Gateni (ku ddyo) ng'ali ne mwanyina mu kusabira Maria Nagirinya, mu Klezia ya St. Peter's Parish - Nsambya.\nEnsonda mu poliisi zaategeezezza nti bambega baafunye amawulire nti, Gateni alina omukyala mukwano gwe mu ngeri ey'enjawulo e Dubai era balabibwa emirundi mingi nga bapepeya naye mu bifo eby'enjawulo.\nOkusalawo okunoonyereza ku mukyala ono, poliisi ekyagoba layini y'abatemu abatta Nagirinya abagitegeeza nti waliwo omugagga eyabatuma okumuggyirawo Nagirinya, olw'ensonga ze, ze yeemanyidde.\nEkiseera bwe kyayitawo, Gateni yatandika okumala obudde obuwanvu nga takomyewo waka ekyatandika okweraliikiriza Nagirinya era kigambibwa nti ono yatandika okufuna ehhambo okuva e Dubai nti waliwo omukazi gwe batategeera gwe bamulaba naye.\nOluvannyuma lw'okuwulira bino, Nagirinya yasaba bba akomewoko mu Uganda batuule mu nsonga zino kyokka bba yagaana okusaba kuno n'atadda mu Uganda.\nNagirinya yasalawo ne yeegulira ttikiti n'agenda e Dubai okusisinkaa bba boogere. Bwe yatuuka e Dubai, abamu ku bantu be yasangayo baamuwa olugambo nti bba yali afunyeeyo gw'apepeya naye era n'atandika okuggwaamu amaanyi.\nOlw'okutya nti bba baali bayinza okumwefunziza ddala, waayitawo akaseera katono Nagirinya, mu February, w'omwaka guno, n'addayo e Dubai, omulundi omulala okulaba ku bba nga bw'ali n'okumulaga obutali bumativu bwe ku bigambo bye yali awulira.\nKati poliisi ky'eyagala, kwe kuzuula enkolagana y'omukazi ono ayogerwako ne Gateni w'ekoma, naddala okukakasa oba waliwo enkolagana ey'omukwano wakati waabwe bombi Gateni n'omukazi ekiyinza okuba nti, kyavaako omukazi okufuna ekirowoozo okuggyawo Nagirinya yeddize omusajja nga tewali amukuba ku mukono.\nMu biseera by'okukungubagira Nagirinya, Gateni bwe yatuukirirwa okubaako kyayogera ku mukazi we, yategeeza nti baali basisinkanyeeko naye mu February w'omwaka guno.\nGateni yagattako nti era ajjukira nti, waayitawo akaseera katono mukazi we n'addayo e Dubai n'amulabako era olwo yamalayo wiiki bbiri ng'ateebereza nti yakomawo mu Uganda n'olubuto era abadde yeesunga kufuna mwana waabwe asooka.\nWabula Francis Anthony Lubowa taata w'omugenzi, ebya muwala we okubeera olubuto yabisambazze ng'agamba nti tebiriiko mutwe na magulu.\nKyokka poliisi ekakasa nti Nagirinya yalina olubuto nga bagenda kukebera oba ddala lwali lwa bba.\nPoliisi era enoonyereza ku nkolagana eyaliwo wakati wa Nagirinya ne Kitayimbwa eyali amuvuga nga kigambibwa nti, waliwo obubonero obwali bulaga nti, bano bombi baalina enkolagana ey'enjawulo esukka ku omu okuvuga obuvuzi munne.\nMAAMA W'OMULENZI AGAANA OKWETABA KU MBAGA YA NAGIRINYA\nMu kiseera ky'ekimu, bambega era batunuulidde embeera etali yaabulijjo eyaliwo wakati wa famire ya Nagirinya ne Gateni, ekyaviirako maama wa Gateni, okutuuka okugaana okwetaba ku mbaga ya mutabani we.\nEnsonda mu famire ya Nagirinya, zaategeezezza nti baawulirako nti maama w'omulenzi yali yeemulugunya ku mutabani we okumusuulirira nga ne bw'ajja mu Uganda, tagenda kumulabako kubaako ky'amuwa, olwo naye kwe kwekyawa era ku lunaku lw'embaga n'agaana okulinnyayo ekigere.\nNeville eyaliko kapiteeni wa ManU ajereze entandeka ya Mourinho\nRema ali mu kutendekebwa mazina\nTaata ow'emyaka 90 abaana bamufunidde omubeezi\nAbantu 15 babuziddwawo mu famire emu\nOmuwala akolera e Kireka okwatiddwa ku bya Nagirinya


Bukedde Online - Owa Gambia akkirizza ebivudde mu kalulu\nPulezidenti Museveni akolokose abakulira ekibuga Masaka\nBasheikh abali ku lukalala lw'okuttibwa bo...\nAdded 4th December 2016\nPulezidenti Yahya Jammeh\nPULEZIDENTI wa Gambia Yahya Jammeh akkirizza ebivudde mu kulonda n’akubira eyamuwangudde essimu ng’amuyozaayoza n’okuwa obweyamu nti waakuwaayo obuyinza mu mirembe.\nYawanguddwa omusuubuzi w’ettaka n’ebizimbe Adama Barrow eyasussizza mu bululu 45 ku buli 100 ate nga Jammeh afunye obululu 36 byokka ku buli 100. Jammeh afugidde Gambia emyaka 22 okuva lwe yawamba obuyinza mu 1994 era eggwanga abadde alifugira ku biragiro ebitaddibwamu.\nYeerangirirako nti alina eddagala eriwonya akawuka ka siriimu n’obugumba era n’atandika n’okuligabira abantu, kyokka abasinga baagamba nti lyali lya kiwaani nga terikola.\nPulezidenti Jammeh yasinzidde ku ttivvi ya Gavumenti n’ategeeza ensi nti akkirizza ebivudde mu kulonda era waakukwasa Barrow obuyinza mu ddembe.\nBombi balina emyaka 51 kyokka Barrow abadde tabeerangako mu kifo kya byabufuzi kyonna era abawagizi be beeyiye ku nguudo nga basaakaanyiza waggulu nti baleese Donald Trump waabwe eyamezze nnaakyemalira.\nGen. Kayihura atuuse e Makerere okusisinkana abakulira Yunivasite\nSserugo ali mu miguwa\nUNBS ezzeemu okwekebejja mmotoka enkadde nga tezinnatikkibwa ku mmeeri\n'Temukuma muliro mu be mukulembera'


Bukedde Online - Kato Lubwama ne Muwanga Kivumbi beerangidde ebisongovu: 'Lubwama baalonda kiwulenge'\nKato Lubwama ne Muwanga Kivumbi beerangidde ebisongovu: 'Lubwama baalonda kiwulenge'\nOwooluganda eyawamba ku mulekwa ettaka n'ebyobusika...\nEyatta muwala wa Drake Lubega ayogedde\nEBIPYA ku lutalo lw’okuwanyisiganya ebigambo wakati w’ababaka Kato Lubwama (Lubaga South) ne Muwanga Kivumbi (Butambala) biraze ng’entalo zaabwe zirimu ebya ssente okuva mu banene.\nKivumbi ne Lubwama\nObutakkaanya bw’abakulu bombi bweyolese mu kakiiko ka Palamenti ak’ebyokwerinda ku Lwokusatu, omuduumizi wa poliisi mu ggwanga , Gen. Kale Kayihura gye yabadde ng’annyonnyola embeera y’ebyokwerinda mu ggwanga.\nAbamanyi eby’omunda baategeezezza nti akakuku kaabwe kaludde. Kigambibwa nti lumu Muwanga Kivumbi baali bamukyazizza ku ttivvi emu ne bamubuuza ku nteesa ya Lubwama mu Palamenti.\nMu kwanukula yagamba nti bwe baba boogera ensonga ez’amakulu tezeetaaga kuyingizaamu bintu bwe bityo.\nKino kyanyiiza Lubwama n’alabula Kivumbi nti ne bwe luliba ddi alimukwasa n’amulaga nti musajja okutuusa bwe yasazeewo okumwambalira mu kakiiko ka Palamenti.\nObuzibu we bwavudde ye ssentebe wa kakiiko, Judith Nabakooba (mukazi/Mityana) okugaana Muwanga Kivumbi okusomera akakiiko amannya g’abasibe abaasimbiddwa mu kkooti ku by’okutemula AIGP Andrew Felix Kaweesi.\nYabadde agamba nti abasibe bano baali baakwatibwa dda mu kiseera we battira Kaweesi, nga n’emisango egyabasibisa gyanjawulo.\nNabakooba yawanyisiganyizza ne Kivumbi (minisita w’e by’okwerinda mu Gavumenti y’oludda oluvuganya) ebisongovu nga Muwanga agamba nti ensonga gye yabadde ayogerako yabadde nkulu nga tebayinza kumala gagivaako nga tebaginogaanyizza.\nNabakooba yalemeddeko nti baabadde tebayinza kwongera kugyogerako ng’omusango guli mu kkooti. Kato Lubwama yavudde mu mbeera n’atabukira Muwanga Kivumbi olw’obutassa mu banne kitiibwa.\nYagambye nti mu mbeera nga Nabakooba amaze okusalawo ku nsonga, Kivumbi okugenda mu maaso n’okugyogerako yabadde tabazeemu babaka balala magezi.\nKino kye kyasirisizza Kivumbi, era Nabakooba n’ava ku nsonga ya Kaweesi n’alagira bagende ku nsonga y’okuyisa embalirira y’ekitongole kya poliisi ey’omwaka gw’ebyensimbi ogujja.\nOluvannyuma lw’olukiiko Kivumbi yategeezezza nti ab’e Lubaga South baalonda muwulunge amala galeeta katemba nga bateesa ku nsonga z’amakulu.\nKyokka ne Kato Lubwama yamwambalidde n’ategeeza nti Kivumbi asussizza okwefuula ow’ekitalo n’okwerowoozaako yekka.\nYategeezezza nti Kivumbi aludde ng’amumanyiira n’okuyisa mu ssentebe Nabakooba amaaso ng’ayagala ababaka abalala bonna batambulire ku ky’ayagala.\n“Oyo Muwanga Kivumbi mwana ku nze, olw’okuba amanyi okuvuma agenda amanyiira buli muntu. Kyokka yanguddeko kuba namumazeemu amaalo, era sijja kulwana naye okuggyako okumukuba obukubi.” Kato Lubwama bwe yategeezezza\nPalamenti ya Uganda,\nBammye Poliisi emmere lwa bbanja lya buwumbi 36


Bukedde Online - Ochola olubadde okutuula mu ntebe n'akyusa basajja ba Kayihura: Ababadde ku katebe babawadde ebifo ebisava\nEyali amyuka Kayihura alaze ekisudde mukamaawe\nEnkonge omuduumizi wa poliisi Ochola z'ayo...\nOMUDUUMIZI wa poliisi omupya Martin Okoth Ochola olutudde mu ntebe n’akolerawo enkyukakyuka mu bamu ku basajja Gen. Kale Kayihura be yali yateeka mu bifo n’abaako ne baggya ku katebe n’abatuma emirimu.\nGen. Kayihura ng’aliko by’alaga Okoth Ochola eyamuddidde mu bigere bwe baali ku kitebe kya poliisi e Naggulu mu 2017.\nMu nkyukakyuka ze yakoze ezaateereddwaako omukono gwa Haji. Moses Balimwoyo dayirekita w’ekitongole ekivunaanyizibwa ku mbeera z’abaserikale mu poliisi, Ochola yakyusizza abaserikale 88 abali wakati w’eddaala lya Senior Superintendent of Police (SSP) ne Assistant Superintendent of Police (ASP).\nMu baserikale abaakyusiddwa, mulimu abamu ku basajja ba Kayihura emmundu emmenye b’abadde yeesiga mu mirimu egitali gimu. Ochola abakutte n’abakasuka mu bitundu eby’enjawulo.\nAbamu babadde bamaze emyaka egisoba mu etaano ku poliisi ze babadde bakolerako.\nMu baserikale abaakyusiddwa mulimu; SP Bernard Mugerwa gwe yasindise okuduumira poliisi y’e Butalejja.\nOno abadde DPC w’e Kabalagala okuva mu 2013 yamusikizza Edrisa Kyeyune. Mugerwa ye yaddira Francis Chemusto mu bigere oluvannyuma lwa Kayihura okulagira Chemusto akwatibwe ku misango gy’omuserikale w’ekitongole ekikuumi eky’obwannannyini okukuba mukama we essasi.\nOkuva olwo, Mugerwa y’abadde omuduumizi wa poliisi y’e Kabalagala era nga Kayihura abadde amwesiga mu bintu bingi. Abaduumizi ba poliisi endala okuli CPS, Katwe, Old Kampala, Kawempe, Jinja Road, Kira Road n’endala bazze bakyusibwa wabula nga Mugerwa amurekawo.\nEnsonda mu poliisi zaategeezezza nti, Mugerwa abadde takyusibwa si lwa kuba muserikale akola obulungi wabula olw’obugonvu n’obuwulize eri mukama we.\nOmulala eyakyusiddwa, ye SP Godfrey Kahebwa, Kahebwa ye yali omuduumizi wa poliisi ya Kampala South mu kalulu ka 2016.\nYakwatibwa n’aggulwako emisango gy’okuduumira abaakuba abawagizi ba Dr. Kizza Besigye emiggo mu kkooti ewozesa abaserikale ba poliisi abasiiwuuse empisa.\nBasooka ne bamukuba akatebe wabula oluvannyuma n’asindikibwa mu kutendekebwa e Bwebajja. Ono kkooti yali ewabudde nti asalibweko amayinja adde ku ddaala lya ASP okuva ku SP wabula tekyakolebwa.\nMu Kampala, yali mu kifo kya muduumizi wa poliisi ya Kampala South etwala Katwe ne CPS wabula Ochola yamusindise mu kifo kya muduumizi wa poliisi y’e Soroti.\nYe eyali omwogezi wa poliisi ya Kampala n’emiriraano, Patrick Onyango, amuzzizza mu kifo kino oluvannyuma lw’omwaka mulamba ng’ali ku katebe.\nGeoffrey Ssebuyungo eyali yasindikibwa mu kitongole kya KCCA okumyuka akulira ebikwekweto, oluvudde mu kutendekebwa naye asindikiddwa okuduumira poliisi y’e Bugiri.\nAbalala mulimu; George Mpungu amusindise akulire okunoonyereza ku buzzi bw’emisango mu Busoga East, Godfrey Ninsiima asindikiddwa kuduumira poliisi y’e Lamwo, Hashim Kasinga amusindise Butambala, Philimon Ameru Kayihura gwe yali yagoba e Bukomansimbi olw’ebijambiya aleeteddwa mu Kampala okukulira poliisi ya Old Kampala, Grace Nyangoma abadde aduumira poliisi ya Old Kampala atwaliddwa Pader ate Shifah Kiribwa abadde akola nga omuduumizi wa poliisi ya Kira Divizoni, akakasiddwa ku kifo kino.\nRichard Mwijukye abadde akulira okunoonyereza ku buzzi bw’emisango ku poliisi y’e Kajjansi, asindikiddwa mu kitongole kya poliisi ekinoonyereza ku baserikale abasiiwuuse empisa n’amusikiza Uthman Magezi.\nJohn Mwaule abadde ku misomo asindikiddwa Rukiga, Hilary Mukiza abadde e Kajjansi amusindise Sheema. Enkyukakyuka zino, zitwaliddemu n’abaserikale ba poliisi y’ebidduka.\nDickens Tweheyo, atwaliddwa Kamuli, Edwin Ayebare atwaliddwa Ntoroko, Yolamu Tumwebaze atwaliddwa Kyegegwa, Norman Muhanguzi atwaliddwa Hima, Evas Ninsiima atwaliddwa Lwengo n’abalala.\nBalimwoyo mu kiwandiiko kye yaweerezza abaduumizi ba poliisi z’ebitundu abaserikale gye basindikiddwa ne gye bavudde yategeezezza nti, enkyukakyuka zino za mbagirawo abaserikale abakyusiddwa balina okugenda mu bitundu gye basindikiddwa mu bwangu ddala.\nHaji bamusibye lwa kuwangula luggi mu nnyumba


Bukedde Online - Omupangisa by'olina okumanya ku bbulooka w'ennyumba\nNyambala ebigya mukolo gwe ηηendako\nABANTU bangi abapangisa amayumba ag’okusulamu embeera y’obulwadde bwa Corona ebaleetedde okukyusa mu nteekateeka zaabwe. Olw’engeri ssente gye zongedde okukaluba okufuna ekireetedde abamu okusalawo oukekkereza, waliwo abeesanze nga balina okunoonya ennyumba endala ez’okupangisa okusobola okukekkereza ku nsasaanya.\nEkif: Edna Namara, owa Global Press Journal\nWabula ennyumba ez'okupangisa nnyingi mu bitundu eby'enjawulo naye kyandikubeerera ekizibu ggwe anoonya ennyumba y'okupangisa okufuna gy'oyagala. Kino kivuddeko babbulooka b'amayumba okugufuula omulimu nga kumpi buli kyalo kuliko ofi isi zaabwe.\nJames Luwagga omu ku babbukooka mu Bweyogerere annyonnyola obukodyo babbukooka abakyamu bwe bakozesa ne bafuna ssente mu bapangisa;\n􀁺Babbulooka abamu bapaaza ebisale by'ennyumba ng'omupangisa bw'akkiriza banguwa mangu okutemya ku nnannyini nnyumba n'amusaba enjawulo ye oba okugigabana.\nOkugeza ennyumba bw'ebeera ya 150,000/- , weekanga bbulooka ayongeddemu 50,000/- nga zino azikima ewa nnannyini nnyumba buli mwezi oba engeri endala yonna gye bakkaanyizza.\n􀁺Babbulooka olw'okwagala ssente tebafaayo kuwabula mupangisa ebizibu ebibeera ku nnyumba oba ekitundu mweri. Okugeza bayinza okukusasuza ennyumba ng'ebyokwerinda byawo si birungi.\n􀁺 Abalala ennyumba ne bwe zibeera ziyingiramu amazzi mu biseera by'enkuba, babbulooka abalulunkana okufuna ensimbi tebakulabula era bangi bakifunamu kuba omupangisa bw'akizuula ayinza okusenguka olwo ate ng'alina kufuniramu mupangisa omulala.\n􀁺Waliwo babbulooka abamu abakolagana n'ababbi ng'olumala okusenga wayitawo akaseera katono ne bakuyingirira.\n􀁺 Babbulooka abamu bapanga abantu abalala abeefuula bannannyini mayumba era bwe mukkaanya n'osasula toddamu kubalabako. Omupangisa yandifubyenga okwebuuza ku LC okumanya nnannyini nnyumba omutuufu n'amateeka agaziriko.\nMunnayuganda ye ssita w'abakazi mu QPR\nOkubala abantu kwa kiro na misana


Gen. Kasirye Ggwanga yeelwanyeko ku by’okuggala ekibuga Mityana, agamba nti abeeno basusizza emputtu – Watchdog Uganda\nGen. Wasswa Kasirye Gwanga\nMUNNAMAGGYE Major. Gen. Wasswa Kasirye Ggwanga yavudde mu mbeera nasalawo okuggalawo ekibuga Mityana kyonna nga agamba nti abantu abawangaliira mu kibuga kino basusizza emputtu, gyagamba nti eggya kuvaako bonna okukunkumuka olw’ekirwadde kya COVID 19.\nOlunaku lw’omukaaga ku makya Gen. Ggwanga yasoose kusindika basilikale abamukuuma saako ne Poliisi mu kitundu kino ne bagenda mu maaso n’okulabula abatuuze okuggalawo amadduuka gaabwe ekiragiro abasuubuzi kye baaziimudde.\nBwabadde tebuli busa nga ye kennyini ne basajja be bagobye okusobola okutuukiriza ekiragiro yye kye yayise eky’omukulembeze we Ggwanga kye yayisa gye buvuddeko okuziyiza ekirwadde kya CORONA nga atangira abantu okwewala okukungaana.\nWabula basajja be olwabadde okutuuka mu Kibuga baatandikiddewo okukuba abasuubuzi naddala ab’emmere emiggo nga babakaka okuggalawo amadduuka gaabwe era gye byaggweredde nga abasinga kubo banyiga biwundu.\nKino kyanyizizza abantu be Mityana ne balangira Ggwanga okuba nti yavudde ku biragiro bya Pulezidenti, omwali okuleka abatunda emmere okuggulawo ebifo mwe bakolera\nWabula Gen. Ggwanga bwatuukiriddwa ku lukomo lwe ssimu ategezezza omukutu gwa WATCHDOG nti tayinza kudda mu makaage natunula nga abatuuze mu kibuga naye gyawangaalira boolekedde ekiseera ekizibu olw’emputtu gyagamba nti abatuuze beeno ebajjudde mu mitwe.\nAgambye nti tekirina kye kikola muntu kubeerako waka n’abantu be, naalema kuwambagatanya bilwadde kuva mu bantu bangi ate nabitwalira ebeeka, nagamba nti tajja kukkiriza bantu kuggwawo nga atunula.\nEky’okukuba abantu emiggo akyegaanyi nagamba nti mu bilagiro bye yawadde basajja be temwabaddemu kukuba bantu, nagamba nti agenda kulondoola ensonga eno.


Bukedde Online - Leero mu mboozi yaffe n'omukenkufu tukulaze engeri gy'oyinza okukozesaamu butto w'entungo okulwanyisa kookolo n'okufuna omusaayi\nAbooluganda lwa Kaweesi bawagidde eky’okukwata...\nButto akamuddwa mu ntungo.\nENTUNGO entono (simsim), ‘Ababirooni’ be baasooka okuzirima mu nsi yonna. Ebyafaayo biraga nti zirina ensibuko ne mu buvanjuba bwa Afrika, era wano mu Uganda basinga kuzirima mu bukiikakkono ne mu bitundu by’ebugwanjuba. Mu kuzirya, abamu bazinyiga ne bazigatta n’ebinyebwa ne bakola ekipooli ate abalala balya nsiike ne bameketa ng’emberenge.\nWabula entungo buli lw’ogisiika ereeta ekirungo kya ‘oxalate’ ekitulemesa okuzifunamu era kireeta obuyinja mu nsigo n’akalulwe. Entungo okugifunamu olina kugirya nga mbisi, naye abamu ebasiinduukiriza emmeeme, kye tuva twakamulamu butto gw’okozesa n’ofuna emiganyulo gye gimu n’okusingawo, ng’alidde embisi.\nLumu omugagga Bill Gates bwe yali e South Afrika yabagamba okukozesa entungo n’okwongera okuzinoonyerezaako kubanga yali akizudde nti zizzaamu omusaayi ate nga ateeka ssente nnyingi mu Afrika okuyamba ku bantu abatagulina okugufuna.\nGino gye gimu ku migaso gy’entungo; lButto w’entungo azzaamu omusaayi, kitegeeza ayamba ku bakyala ab’embuto kuba bafulumya omusaayi mungi mu kuzaala, abaana abato n’abalwadde abayamba okufuna omusaayi kubanga alimu omunnyo gwa ‘iron’. Abawala abagenda mu nsonga nabo bafulumya omusaayi buli mwezi ate n’omunnyo guba gukendeera awo entungo e okuguzzaaamu.\nlOmulwadde wa puleesa akuyamba okwoza amasavu amabi mu mutima. lMulungi mu kugumya amagumba, ky’ova olaba abantu b’engulu bagumu okusinga abalala kubanga balya ekipooli ky’entungo.\nlAtta obuwuka obulwaza amannyo mu kamwa n’obugawumulamu ebituli. lAbakyala bannabukalu abayambako okufuna ag’emugga. lButto ayoza obutwa mu kibumba naddala obwo obuva mu kunywa omwenge n’abamira eddagala eringi.\nlAlimu vitamiini K eyamba abakyala obutavaamu mbuto. Abakyala bavaamu embuto olw’obutaba na vitamini eno ate eyamba omuntu okuba nga tovaamu musaayi mungi ng’ofunye ekiwundu guba gukwata mangu.\nlButto ayamba ku bantu abasumbuyibwa entunnunsin’abakyala emimwa ate ku baami abanafu mu kisenge abakolera olw’ekirungo kya zinc ekimulimu.\nlAbalina emitima eminafu ng’omuntu atambulako katono n’atandika okuwejjawejja akuyamba okuguwa amaanyi lAbeesiba embuto, kozesa butto okulugonza obeere ng’ofuluma bulungi.\nlAlimu enzayimu ya Q10, ekuyamba obutafuna butofaali buleeta kookolo. lAtawulira bulungi n’alina envumbo mu matu bw’omala okunaaba tonnyezzaamu butto n’oluvannyuma omuwunzike aveemu ajja kukuyamba bulungi. lAyamba ku bantu abalina situka n’ababutuka nga basibye enviiri.\nButto osobola okumulya ng’omufumbye oba ng’omusiize ku by’okulya. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652


OMUYIMBI Angella Katatumba bamulumirizza okukola ebikolwa ebyasittaza mu wooteri nga kye kyamuviirako okutabangula embeera.\nMunnamateeka w’abakozi ba Chicken Tonight David Ojambo abadde asoya Katatumba ebibuuzo kw'ebyo by'agamba ebyamutuusibwako abakozi ba wooteri eyo n'amutegeeza nga bwe yali yenywegera ne mukwano gwe Kuzi gwe yali azze naye.\nKatatumba yagambye nti okwenywegera takirabamu buzibu kubanga kintu kyabulijjo nga kyali tekibeetaagisa kusooka kudda bbali ne mukwano gwe basooke beenywegere.\nOmuyimbi ono nga yategezezza kkooti nti ya maneja wa Hotel Diplomat e Muyenga yeeganye okubeera nti yalabulwako maneja wa wooteri ku neeyisa ye nga puliida w'abawawaabirwa bwe yabadde akimutaddeko nti baali benywegera bwe babagambako nebava mu mbeera ne bavuma abakozi ba wooeteri.\nBabadde mu maaso g’omulamuzi omukulu owa kkooti y’e Makindye Erias Kakooza nga Katatumba awa obujulizi ku misango abakozi ba Chicken Tonight gyebavunaanibwa okuli okukuba omuntu ne bamutusaako obuvune obwamanyi saako okubba ssente obukadde mukaaga n’emitwalo 20.\nOmuwaabi wa gavumenti Happiness Ainebyona asabye omulamuzi omusango gwongerweyo asobole okuleeta abajulizi abalala .\nKigambibwa nti nga April 2, 0mwaka guno Choka Olubrwoth maneja wa wooteri , Denis Okirot omukuumi ne John Kaddu abakozi ba Chicken Tonight ettabi ly’e Kabalagala baakuba Katatumba ne mukwano gwe Kuzi enzaalwa ye Jamaica oluvannyuma ne babbako ne ssente.\nOmusango guweereddwa olwa July 24, lwegunaddamu okuwulirwa.


Bukedde Online - Nkyali muwala muto okuva ku laavu - Iryn Namubiru\nKayihura alabudde abayimbi n'abategesi b'e...\n“Nkyali muwala muto okuva ku bya laavu, ekirungi sinze yabitandikawo……” bwatyo omuyimbi Iryn Namubiru bwe yatandise ng’ayogera ku bulamu bwe. Ono amaze ebbanga ng’asiriikiridde ekireetedde abawagizi be okwebuuza ekyatuuka ku ssereebu waabwe.\nWabula bino byonna ebyegaanyi n’abasekerera n’agamba nti okusiriikiriramu tekitegeeza kuggwaamu wabula abadde mu kuyiiya nnyimba mpya era kati akomyewo n’amaanyi mu sitayiro empya.\nNg’oggyeko eddoboozi eseeneekerevu n’okukyusa amaloboozi ne sitayiro y’omuziki gw’akuba, Namubiru y’omu ku bayimbi abakyala abazze boogerwako ng’abasinga okuyimba mu ggwanga era aludde ng’avuganya ne Juliana Kanyomozi.\nWabula ababiri bano ennaku zino tebakyavuga ekireetedde abantu okugamba nti kirabika kiseera kya mugigi gw’abayimbi abapya okubasikira.\nAbalala bakitadde ku kya kwawukana n’eyali maneja we Thadeus Mubiru gwe bagamba nti ng’oggyeeko okumutegeera ng’omuntu yali akola kinene okumutunda. Twayogedde naye ne tumubuuza ku bulamu bwe obwa bulijjo n’obw’okuyimba.\nObulidde wa nga tokyavuga ng’edda?\nNdowooza gwe atampulira naye gyendi lwakuba nti ennaku zino mbadde nnina ebintu ebirala bye nkolako nga bwe njiiya n’ennyimba.\nNnina oluyimba lwa ‘nnakukola ki’ n’ennyimba endala ate ntegeseeyo ne konsati ku Serena Hotel.\nTukitwale nti oweddemu oba omugigi gw’abaana abapya gubabuutikidde?\nWadde waliwo abapya abazze ate nga balungi tekitegeeza nti Namubiru aweddemu. Kizibu omuntu okubeera waggulu ekiseera kyonna ne ku myaka 80 omuntu asobola okuddamu n’akuba ‘hiiti’ ate olumu osalawo okusirikamu ekisinga obukulu ddoboozi lyo kasita liba nga likweyimira.\nOlina pulaani ki okudda ku ntikko?\nNze siri mu byakuvuganya oba kulwanira ntikko, nkola myuziki wange n’abantu kunyumirwa bye nkola.\nKusoomoozebwa ki kw’osinze okusanga mu nsiike y’okuyimba?\nAbatubbira ennyimba batukola bubi. Tuteekamu amaanyi ne ssente naye abantu abalala be bafunamu.\nNg’oggyeeko okuyimba okola ki ekirala?\nNnina yo bizinensi naye saagala kuzoogera. Kuno kwe ngatta n’okuddukanya ekibiina kya ‘Gather for Children’ ekiyamba abaana abatalina mwasirizi e Mityana.\nYe bannange batabani bo bali batya era bali ludda wa?\nBali bulungi. Kati babeera Bufalansa ne kitaabwe.\nMukyawuliziganya ne taata w’abaana?\nLwaki nedda. Oli taata w’abaana era be batugatta. Olinayo omusajja omupya oba ebya laavu wabyesonyiwa. Ndeka naawe tonsesa. Nze ndi muwala muto kale sisobola kubivaako.\nKati olwo mbiveeko nsigale ku ki?\nSimanyi okyanyumirwa okwambala mini ng’edda? Ekyo sijja kukiddamu.


Bukedde Online - Baabano bamuzibe abamaze emyaka 52 mu bufumbo. Emboozi yaabwe yeewuunyisa!\nKkamera zikutte ababbi nga banyaga edduuka\nBaabano bamuzibe abamaze emyaka 52 mu bufumbo. Emboozi yaabwe yeewuunyisa!\nEmizizo ku mirimu gy'abaganda\nSouth Afrika ezudde bwino omupya ku Ssemwa...\nAdded 4th June 2017\nWamalwa ng’afumba emmere ne mukyala we Esther.\nBAABANO abaagalana abamaze emyaka 52 mu bufumbo bwa bamuzibe naye buli olukya baba ng’abaakalabagana.\nJohn ne Esther Wamalwa nga batuuze b’e Luzinga-Kijogwa mu ggombolola y’e Wankole mu disitulikiti y’e Kamuli engeri gye batambuzaamu obufumbo buno baginyumya bati: “ Nasisinkana Esther Chuma, enzaalwa y’e Namulungu mu Kenya 1965 nga namusiimira ku ddoboozi lye kuba naziba amaaso mu 1959 bwe gaalwala.\nEkuba omunaku tekya, musajjawattu eyali amanyi nti ke nafuna Esther alaba kiwedde, kati nze nkuluusana n’emirimu omuli okukima amazzi ku nayikondo, okufumba, okutyaba enku. Obulwadde obwanziba amaaso bwakwata ne kabiite wange mu 2012 naye ne bumuziba amaaso ate asanga obuzibu kuba ne bwe kuba kutambula nga simukutteeko atomera ebisenge.\nAmaaso ga Esther gaatandiikiriza n’okusiiwa, okuluma n’okisikula, lumu aba agenda ku Kkanisa okusaba ekintu ne kijja ng’ekifaananyi ky’omuntu ekitwakaavu ekyaziba abaaso be “bbbu”, era eka baamukomyawo bamukutte ku mukono, era okuva kw’olwo gaaziba.\nNdi mutabani w’abagenzi Paul Were Singa ne Anasitanziya Nahuuba, abaali abatuuze b’e Budumba mu disitulikiti y’e Butaleja, nga nazaalibwa mu 1946 ng’amaaso galaba bulungi. Okubeera nga siraba tekyannemesa kuyiiyiza famire yange. Natandikira ku kulunda nkoko, embuzi n’ente nga bino bye natoolako okuwasa kabiite wange Esther mu 1965.\nNakolako ogw’obusuubuzi nga ntunda dduuka mu kabuga k’e Luzinga nga nze mbyekwatiramu era nga toyinza kumpa kicupuli ne sikwata kuba ssente nali nzimanyi. Mukama mu bufumbo bwaffe yatuwa abaana mwenda, abataano baafa kati waliwo Margaret Nasenya, James Wateeta, Were Songa Wangoli ne Jackson Wamalwa.\nWAMALWA ANYUMYA Obufumbo bwaffe tubutambuliza ku mpagi okuli okwagalana obwesigwa n’okugumira ebizibu. Omukwano gwaffe buli olukya gudda buto kuba mukyala wange, namufuna nga kirabo.\nEmbooko y’omuwala okufumbirwa muzibe kye nava mmutuuma omuzira wange.” Emyaka gye mmaze naye, tannennyinyala, tawuliriza ηηambo, ampa ekitiibwa era ampita mwami ne nzimba nga ndaba nzijudde.\nAmaaso ge bwe gaaziba, nnabakana n’okukola emirimu gye yali akola, nga kati ndi mu kumutendeka ayige engeri abazibe gye bakolamu emirimu naye engeri gye yagaaziba nga mukulu, obukodyo bungi bw’atannayiga. ‘\nBAZE TALINA MULIMU GW’ATAKOLA YADDE MUZIBE’\nNneewuunya omuntu atalaba okuη− ηamba nti anjagala saawalira, kuba naguyita mukisa. Era ewa kitange yawaayo ente ttaano. Wamalwa ye musajja gw’otenkanya ku balala, kuba afaayo ku bantu bange, era taata bwe yalwala, ye yasasula ssente z’eddwaaliro. Omwami yali mukozi era omugagga, kuba twalina n’edduuka eddene ly’otoyisaamu maaso.\nOkuziba amaaso kyankuba wala, era nsinga kweraliikirira baze olw’emirimu egyamwetuumako kuba nze sinnamanyiira mbeera ya buzibe, ntambula ntomera ebintu. Baze mu buzibe bwe, tulina ennimiro eya kasooli, lumonde, muwogo n’endaggu era mu makungula bye tutunda okufuna ssabuuni, amafuta g’ettaala, omunnyo, ssukaaln’ammanda ga leediyo okuwuliriza ebifa mu nsi. Ekisinga okuηηumya ye laavu gy’andaga kuba wadde tukulanye, ampita sswiiti kammonde!”\nAkulira ekibinja ky'abatugira abasaabaze mu takisi ne babanyaga bamukutte n'ayogera ebyama\nAbabbira mu takisi poliisi ebakutte\nBatabukidde omusamize mu lu...\nABATUUZE b’e Jjokolera mu ggombolola y’e Nangabo mu disitulikiti y’e Wakiso balumirizza omusamize okubateega n’abawamba...